**XR Festival - Φεστιβάλ Εικονικής και Επαυξημένης Πραγματικότητας**

0.0

**ΠΕΡΙΓΡΑΦΗ**

Το Ίδρυμα Μείζονος Ελληνισμού διοργανώνει το XR Festival, στο πλαίσιο του προγράμματος XR Cosmos, την Πέμπτη 16 και την Παρασκευή 17 Ιουνίου από τις 17:00 έως τις 21:00, στο Κέντρο Πολιτισμού "Ελληνικός Κόσμος".

Φοιτητές, σπουδαστές, νεοφυείς ομάδες και επιχειρήσεις και κορυφαίες τεχνολογικές εταιρείες από όλη τη χώρα θα συμμετέχουν, παρουσιάζοντας λύσεις και εφαρμογές Εικονικής και Επαυξημένης Πραγματικότητας στο κοινό σε ένα συναρπαστικό διήμερο XR FESTIVAL.

Παρόντες θα είναι και οι πέντε νικητές που ξεχώρισαν στον 1ο Διαγωνισμό Καινοτομίας που πραγματοποιήθηκε τον Απρίλιο, από την κριτική Επιτροπή (Alfredo Coppola, Amy Peck, Δημήτρης Δημητριάδης, Δημήτρης Εφραίμογλου, Σοφία Κουνενάκη Εφραίμογλου, Χάρης Λαμπρόπουλος, Λίτσα Παναγιωτοπούλου, Κατερίνα Πραματάρη, Χρήστος Ταραντίλης, Τάσος Φλάμπουρας, Ελένη Φώτη).

Το διήμερο XR Festival περιλαμβάνει προβολές στη "Θόλο" Εικονικής Πραγματικότητας, ξεναγήσεις σε AR/VR Showrooms και προσομοιωτές VR (Virtual Reality Pods) και εντυπωσιακές παρουσιάσεις από τις συμμετέχουσες ομάδες, όλα με ελεύθερη είσοδο, με σκοπό την εξοικείωση του κοινού με τις νέες αυτές τεχνολογίες.